માણસની સ્વતંત્રતા ને વધારે વિચારશીલ, કલ્પ્નાશીલ, વેગવાન, વધુ જીવનઉપયોગી બનાવવા એક જમાનામાં શિક્ષણની ખાસ હિમાયત થતી. આજે પણ શિક્ષણ એટલું જ મહત્વનું છે પણ એમાં ગોખણપટ્ટી અને માર્ક્સનું ગણિત , ડિગ્રી પ્રમાણે માન-મોભો એટલી હદે વણાઇ ગયું કે સ્વતંત્ર વિચારશક્તિને બાજુએ મુકીને પણ આપણે આ દોડમાં કે ગાડરિયા પ્રવાહમાં સામેલ થઇએ છીએ. બીજી બાજુ અરાજકતા અને બીજાં ઘણાં આસુરી તત્વો રાજ જમાવતાં જાય છે પણ સજજન માણસો યોગ્ય સમયે યોગ્ય વાત માટે, યોગ્ય ન્યાય માટે ધર્મયુધ્ધ , નિતીયુધ્ધ નહિં કરતાં, સ્વાર્થી કે ત્વરિત ફળની આશા પ્રમાણે ગાડરિયા પ્રવાહ જેવાં કર્મો કરે છે.